Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: Megállapítottam, hogy az 1995. évi XCI. törvény 8. § (4) bekezdésében felsorolt és a kártalanítást kizáró ok
Paragraph Index: 4412

3. A laboratóriumi vizsgálatra beküldött vizsgálati anyag a minta, amely lehet: 3.1. állatok hullái, hullarészei, szervei, 3.2. vetélt magzatok és burkaik, 3.3. állatok különböző testnedvei és váladékai (vér, vizelet, méh-, hüvely-, légúti és egyéb váladékok, ondó, gyomor-béltartalom stb.), 3.4. állatokkal etetett takarmány, az állatok takarmányozására szolgáló állati, növényi, ásványi és más eredetű nyers, feldolgozott, különféle kezelésnek alávetett termék, 3.5. ivóvíz, 3.6. állatok gyógykezelésére használt gyógyszerek, oltó- és kórjelző anyagok, valamint fertőtlenítőszerek, 3.7. állatok környezetéből származó, mérgezőnek vélt anyagok és méreganyaggal szennyezett tárgyak, 3.8. állati eredetű élelmiszer nyers-, félkész- és késztermékek és ipari nyersanyagok (csont, bőr, szőr, gyapjú stb.), továbbá 3.9. az állatok takarmányozására szolgáló állati, növényi, ásványi és más eredetű nyers, feldolgozott, különféle kezelésnek alávetett termék.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes